Frende, ovi su zahodi mrak.
Super mi je kad restorani ugrade najskuplja sušila za ruke.
Kao da sušim ruke u budućnosti.
A onaj fini sapun?
Ruke mi mirišu po pelargonijama. Nevjerojatno.
Hej, razmišljao sam o sljedećem.
Znaš onu pjesmu iz 8 milja kad Eminem repa:
Ovo nije film Nema Mekhija Phifera
Ali to jest film.
A Mekhi Phifer je ondje. Ondje je.
Varaš se.
Piše te rime iz perspektive Eminema u stvarnom životu.
Ne. Kaže: "Mamini špageti." To je u filmu.
Ima mrlju od špageta na majici prije bitke u Shelteru.
On je B-Rabbit.
Ne. Nemaš pojma o čemu govoriš.
U prvoj strofi repa kao lik B-Rabbit
i to je film, to ti priznajem.
- Hvala. - Ali u drugoj strofi
perspektiva se prebacuje na onu Eminema,
stvarnog repera i glumca.
Stoga, riječi imaju smisla.
To nije film.
Nema Mekhija Phifera.
U redu. Shvatio sam.
Samo malo.
Ako u drugoj strofi repa kao Eminem, onda je to stvaran život, točno?
- Točno. - U redu, u tom scenariju
glumac Mekhi Phifer postoji.
Trebao bi reći...
Ovo nije film Nema Davida "Future" Portera
- Tu cijela priča postaje zanimljiva. - Molim vas lijepo,
možemo li o bilo čemu drugom?
Moram smisliti kamo ću Rachel odvesti na prvi spoj.
- Opet je solo? - Da.
Danas mi je poslala SMS u kojem je pisalo:
"Moj bivši i ja svršena smo priča.
Možemo na onaj spoj ako si još za."
Mislio sam je odvesti na večeru u Giorgio's.
- Što kažete? - Giorgio's?
Svaka ženska s kojom sam bila na spoju odvela me u Giorgio's.
Zaboravi večeru. To svi rade.
Moraš učiniti nešto drukčije i pustolovno.
Ima pravo. Danas moraš biti kreativan.
Primjerice, curi koja mi se jako sviđala poslao sam e-pozivnicu za svoje srce.
- I što je bilo? - Odbila je.
U redu.
Što kažeš na ovo? Dobila sam e-poruku stranice za putovanja.
Nude mi karte za Nashville za 50 dolara.
- Odvedi je u Nashville na jednu noć. - Ne znam baš.
Putovanje za prvi spoj? Nije li to malčice suludo?
Zato i jest sjajno. Odvažan potez.
Gledaj na to ovako, odvedeš li je na uobičajenu večeru,
sljedeći ćeš dan razmišljati:
"Kad joj poslati SMS?" "Kamo na sljedeći spoj?"
Ovo će biti kao deset spojeva zaredom.
Cijelo ćete vrijeme biti skupa, započet ćeš s praskom u Nashvilleu.
Denise, uvjerila si me. Učinit ću to. Što kažete na ovakav SMS?
"Ovo bi moglo zvučati suludo,
ali želiš li u Nashville za vikend?"
Mislim da ga trebaš malo začiniti.
Dodaj malo onog klasičnog Devova začina.
Pokušat ću dodati malo arome.
Sjetio sam se.
"Je li tvoj stil da odemo u Nash-ville?"
Šalji, frajeru.
Poslano.
Arnolde, što se zbiva u tvom ljubavnom životu, frende?
U redu je. Izašao s curom po imenu Jess,
mislio sam da smo se povezali, ali...
Već je odgovorila.
"Zvuči sjajno. Moram na nećakinjin violinski recital u nedjelju u 19 sati.
Ako se dotad vratimo, u mom je stilu da se zabavljamo
u Nash-villeu."
Rekoh ti.
Spoj u Nashvilleu
Ubrzano. Spoj u Nashvilleu
Jako sporo.
Unatrag.
Čekaj. Oprosti. Arnolde, što si ono govorio?
Ma ništa.
Roditelji su joj bili u japanskom internacijskom logoru.
Ništa važno.
Samo vi nastavite s pjesmom i plesom.
ORIGINALNA NETFLIXOVA SERIJA
- Što ima? - Bok.
- Kako si? - Dobro.
- Uzet ću ovo. - Hvala.
Provjerio sam stanje u prometu, čini se da imamo dovoljno vremena.
- Idemo na brzu kavu? - Može.
U redu.
Ovo je baš uzbudljivo. Nikad nisam bila u Nashvilleu.
Zapravo, mala promjena plana.
Idemo u Trenton u New Jerseyju.
Frend mi kaže da je ondje jedna super tvornica kemikalija. Idemo u obilazak.
Ondje je i super odlagalište smeća.
- Moramo ga pogledati. - U redu, kul.
Inače, što ima kod tebe?
Ništa posebno. Snimam crnački film o virusu pod nazivom Epidemija.
Glumim znanstvenika.
Kakvog?
Znanstvenika Indijca.
Kavu s toplim mlijekom i...
I ja ću kavu s toplim mlijekom.
Onda, što ima kod tebe?
Na poslu je dobro. Morala sam ugasiti nekoliko požara
kad je moj izvođač upotrijebio frazu "debele ženske" tijekom intervjua.
Nije da branim tipa, ali što bi bila pravilna fraza?
Krupne? Malo jače?
Možda "punašne", ali u ovoj situaciji
rekao je da se ne jebe s debelim ženskama, pa mislim da ne bi pomoglo.
Ajoj.
- Hvala vam. Izvolite. - Hvala.
- Izvoli. - Koliko traje let?
Otprilike dva sata.
Dvije epizode Shark Tanka i ondje smo.
Imam hrpu ideja za Shark Tank.
Zbilja? Na primjer?
- Drvozam. - Što je Drvozam?
Poput Shazama za drveće.
Zar se nikad nisi pitao koje drvo gledaš?
Zapravo, nisam.
Kad ja vidim drvo, želim znati o kojem je riječ.
Upravo sam se sjetila savršena slogana.
Ali ako ga izgovorim, bojim se da ćeš prekinuti spoj.
U redu. Reci mi.
"Drvozam: ovoga puta, novac doista raste na drveću."
U redu, spoj je završio.
Bilo mi je drago. Uživaj.
- Izvolite. - Hvala vam.
Da?
DANNY GLOVER POKAZUJE VAM SVOJ ORLANDO
Hej, ti si iz Floride, zar ne? Jesi li ikad srela Dannyja Glovera?
Nisam. Jer sam iz Teksasa. San Antonio.
- Sranje! - Da.
- Sigurna si? - Jesam.
Mogao bih se zakleti da si rekla da si iz Floride.
Nisam to rekla.
Znaš li što se dogodilo? To je zapravo bio Danny Glover.
Upoznao sam ga kad i tebe.
Rekao je da je iz Floride. Zato sam se zbunio. Oprosti.
Puno me ljudi brka s Dannyjem Gloverom.
- Od svih slavnih? - Svakako.
Kad sam upoznala Mela Gibsona, bio je jako zbunjen.
Oprosti što sam zaboravio da si iz Teksasa.
Te sam noći bio mrtav pijan,
progledaj mi kroz prste zbog toga.
Naravno. I ja se jedva sjećam te noći.
Osim da si iz Južne Karoline,
da imaš mlađeg brata, da ti je tata liječnik
i da si pohađao državnu školu za učenike
nadarene za matematiku i prirodne znanosti.
Da. Ali...
ne misliš li da te pretpostavke
možeš donijeti o svakom Indijcu?
- Hvala vam. - Hvala.
- Opa. Ovo je jako lijepo. - Da.
Zaprosit ćeš me?
Neću. Hoćeš li ti zaprositi mene? To nije imalo smisla.
Prijavljujemo se. Dev Shah.
Dev Shah, jedno noćenje.
- Ključ vaše sobe. - Hvala vam najljepša.
Je li istina da ovaj hotel opsjedaju duhovi?
Neki tvrde da su vidjeli duha kojeg zovemo Alfred,
ali bezopasan je.
Je li ubijen? Ubili su ga u našoj sobi?
- Možemo li dobiti popust na duhove? - Ne.
Samo je umro u hotelu. U snu. Ali ne u vašoj sobi.
U snu? Zvuči kao lažna priča.
Slažem se.
Među nama, Timothy,
trepni ako je zapravo ubijen.
Gospodine, moram treptati,
ali to ne znači da je gost hotela ubijen.
Je li to jasno?
Da.
Sasvim jasno.
Ozbiljno vam kažem, nitko nije ubijen.
- Ne, shvaćamo. - U redu.
Uživajte u boravku.
Hej. Hvala što si bio iskren u vezi s ubojstvom.
Ostat će među nama.
Čovječe, nadam se da ćemo vidjeti Alfredov duh.
Ne bi li to bilo mrak?
Bilo bi, ali iskreno, ne vjerujem u duhove.
Što? Zašto?
Mislim da cijela priča o duhovima ne drži vodu.
Svi smo mi životinje, zar ne?
Ako se pretvorimo u duhove kad umremo,
zašto se u njih ne pretvore i druge životinje?
Dobar argument.
Istina. Nikad ne čuješ priče
o paru u starom hotelu u Australiji
koji opsjedaju duhovi koala.
I bilo bi im super jer bi bili preslatki.
Želiš li da odemo u obilazak grada?
Može, idemo istraživati grad.
A poslije se možemo baciti na honky-tonk.
Da.
Čekaj. Što je točno honky-tonk?
Nisam siguran. Znam da je "honky" polurasistički termin za bijelce.
Ali ne znam što je "tonk". Provjerit ću na internetu.
U redu.
Riječ "tonk" znači...
"teško poraziti, rasturiti, potući."
Samo malo.
"Honky-tonk" znači "bijelci rasturaju"?
Kao pripadnika etničke manjine, malo me zabrinjava situacija
u kojoj velika skupina bijelaca rastura,
ali spreman sam riskirati.
- U redu, bjelkinjo, rasturimo. - Može.
- Misliš da mogu ovo isfurati? - Svakako.
Tražila sam jaknu koja poručuje koliko volim Montanu.
Hoće li ova upaliti?
- Mislim da hoće. - Dobro.
Ovaj Manuel dizajnira jakne za glazbenike,
radio je za Elvisa i Johnnyja Casha.
Strašno su kul.
Album Johnnyja Casha bio je prvi koji sam kupila.
Što? To je prekul za prvi album.
Zbilja? A koji je bio tvoj?
Glazba iz Ljepotice i zvijeri.
Preslatko. A nakon toga?
Vanilla Ice, To the Extreme.
- O, ne. Što ti je bilo? - Vanilla Ice bio je fenomen.
Što je bio tvoj drugi album? Da pogodim.
Pixiesi? Cure? Joy Division?
Zapravo, Pavement.
U redu, prestani.
Surađuj i slušaj.
Aha! Skriveni fan Vanille Icea.
Možete li se zbližavati negdje drugdje?
Trenutačno se osjećam jako usamljeno.
Ljutko Ljutić.
Što si rekao?
Ne zovem se Ljutko Ljutić.
Zovem se Steve.
Gladan sam. Idemo nešto pojesti?
Može. Što kažeš na lokal preko puta?
Da provjerim kakve ocjene ima na Yelpu?
Pa, krupan muškarac upravo ulazi,
čini se da je strašno uzbuđen.
Poput Yelpa na starinski način, zar ne?
Treba slijediti uzbuđene debele ljude? Malo jače ljude.
Punašne ljude.
Jesi li vidjela ovo? Tickler'sovi bataci.
"S najboljih pilića odrežemo batake
i premažemo ih Tickler'sovim poznatim bijelim umakom."
Dvanaest bataka, molim.
Želiš da podijelimo platu, bataci i rebarca?
- Ne mogu. - Zašto?
Vegetarijanka sam.
Ne! Ozbiljno?
Da. Jedem ribu, ali ne jedem hobotnicu.
Zašto ne hobotnicu?
Jer je među najpametnijim životinjama na svijetu.
Može riješiti složene probleme, ima izraženu osobnost,
- mišljenje i... - Samo malo.
Hobotnice nemaju mišljenje. Nemoguće.
Nije kao da neka vjeruje u obveznu minimalnu kaznu,
a druga smatra da je rehabilitacija ključna.
Da u oceanu postoje zatvori
i da im se u ekosustav uvede takva politička odluka,
možda bi imale mišljenje o tome.
Hoćeš li ovdje moći išta naručiti?
Uzet ću neki prilog.
- Obožavam priloge. - U redu.
Rachel, ovo me poprilično iznenadilo.
Hrana je važan dio spojeva. Ako imaš strog režim prehrane,
imat ćemo problema s dijeljenjem.
Čak i sad moram odabrati između rebaraca i piletine.
Želim kušati oboje, ali ne mogu. Teško je.
Ne kažem da ćemo se vjenčati, ali teoretski,
do kraja života ne bismo mogli podijeliti jela
s govedinom, piletinom, svinjetinom ili hobotnicom.
Opa. Zvuči kao velik problem.
U redu. Izvolite. Porcija rebarca.
I za damu.
Dobar tek.
Hvala.
Mislila sam da će biti veći izbor priloga.
Nisam znala da sve prže na svinjskoj masti.
Da. To će ti biti dovoljno hrane?
- Bit će u redu. - Dobro.
I na kraju, Tickler'sovi slavni bataci
s našim posebnim bijelim umakom.
Što? Tickler'sovi slavni bataci? Kako?
Bio si u komi. Naručila sam ih da kušaš.
Ostatke ćemo dati beskućniku.
Prokletstvo. Divna si.
- Kakvi su? - Veoma ukusni.
Bijeli umak...
ludilo.
I ovo je dobro!
Sve je dobro.
Nadam se da je u blizini beskućnik da mu damo ostatke.
Nadajmo se da se Nashville tako uspješno bori protiv siromaštva
da nećemo naći beskućnika i da ćemo ostatke morati baciti u smeće.
Kul fantazija.
Čovječe. Prejeo sam se.
Možemo nastaviti istraživati ovaj divan grad
koji smo došli posjetiti ili možemo na spavanac.
- Ja sam za spavanac. - I ja. Idemo.
Guglala sam hotel
i ispostavilo se da je među nama još jedan duh.
- Što? Tko? - Beba Justin.
- Beba Justin? Tko je to? - Alfredov sin.
Obojica su poginula u požaru,
a on cijelo vrijeme traži svoga taticu.
- Zastrašujuće. - Znam.
- Beba Justin. - Nemoj to raditi, ozbiljno ti kažem.
U redu, spavajmo.
- Dobro. - Spavam kao u lijesu.
- Vidjela si moga tatu? - Bože mili! Beba Justin.
Gubi se!
Nemoj mi to raditi.
Hoćemo li ustati?
U redu.
Već je mrak.
Bože mili!
TATICE?
Ti si ovo napisao?
Što?
Što se događa? Bože mili.
To je možda Beba Justin. Ja ništa nisam napisao.
Dobro, napisao sam to.
Nisi valjda stvarno ljuta?
Bože mili!
Bože mili! Nestala je, kažem vam! Nestala je.
Bože mili. Moram pozvati osiguranje.
Osiguranje, Beba Justin uzeo je još jednu dušu!
Nemoj to raditi. Zastrašujuće je. Nemoj stvarati taj zvuk.
Uopće nije smiješno.
Znači, manje-više oduvijek živiš u New Yorku?
Da, nakon Sveučilišta u Pennsylvaniji
otišla sam u New York, šest godina živim ondje.
- A ti? - Studirao sam u New Yorku,
živim ondje posljednjih 15 godina.
Glupavo. Zašto nisam otišao u tropske krajeve?
Jedan moj frend otišao je na odmor na Havaje i ostao ondje.
Sad ondje živi i prodaje ronilačku opremu.
- Zašto više ljudi to ne radi? - Mislim da se prestraše.
Moja se sestra htjela preseliti u Pariz na jednu godinu,
zvučalo je sjajno.
Ali udala se i dobila dijete,
pa je taj plan pao u vodu.
U našim godinama izgledi za tako velike poteze postaju sve manji.
A i ne dogodi se polako. Jedan se dan probudiš i gotovo je.
Želim učiniti nešto ludo, dati otkaz,
promijeniti frizuru, odseliti se u Tokio, ali vjerojatno ću završiti kao Jennifer,
probuditi se s djetetom u krilu i pomisliti: "Sranje, zaboravila sam."
- Zašto baš Tokio? - Oduvijek sam htjela otići,
a u srednjoj školi jako me je zanimala japanska kultura.
Uvijek možeš izvesti foru kao u Jedi, moli, voli.
Izgledi se opet povećavaju kad navršiš 50
i shvatiš da si sjebala život, onda možeš putovati.
Vrlo deprimirajuće.
Pozdrav. Mi smo Fletcher and the Fixins. Vrijeme je za honky-tonk.
Honky-tonk!
Čini se da moramo ovako.
Mislim da plešemo honky-tonk.
- Spremna si? - Za što?
Ovdje je puno bijelaca, ali ne znam baš da rasturaju.
- Hoćemo li mi rasturiti? - Može.
- Svakako rasturamo. - Rasturamo na najjače.
Za Nashville.
U redu, da imaš vijetnamsku svinju,
kako bi je nazvao?
Franklin.
Zbilja? To je bilo brzo.
Već sam razmišljao o tome.
Hvala što si me poveo na ovo putovanje.
Hvala što si pošla sa mnom.
U redu. Dobra vijest.
Kondomi ovoga puta neće biti problem.
Prilično sam umoran. A da jednostavno odemo spavati?
- Može. - U redu.
Laku noć, Alfrede.
Laku noć, Bebo Justine.
Laku noć, Duše Koalo.
Laku noć, Rachel.
- Ti si to rekao? - Nisam.
Pitaj ga odakle je.
Duše Koala, odakle si?
Iz Sydneyja.
Došao sam u Nashville na odmor.
Kako ti se sviđa?
Lijepo je.
Da bar nude eukaliptus u svim tim pečenjarnicama.
Duše Koala, i ti si vegetarijanac?
Jesam. Ali obožavam hobotnicu.
To je naš prijevoz.
Možemo li prije aerodroma svratiti u Tickler's Barbecue
da uzmem onaj bijeli umak?
Ne znam. Na drugom je dijelu grada.
Provjerio sam stanje u prometu, trebat će nam 12 minuta.
- Imamo vremena. - Jesi li siguran?
Ne volim se žuriti i ne želim zakasniti na avion.
Sve će biti u redu.
Žao mi je, zatvorili smo izlaz. Više nikoga ne puštamo u avion.
Ne shvaćam. Vrata su tamo. Ne možete li ih otvoriti i pustiti nas?
- Ne možemo. - Znači, da je Barack Obama ovdje
i da želi u avion, ne biste ga pustili?
Predsjednik Barack Obama ima vlastiti avion.
Air Force One.
U ovoj je hipotetskoj situaciji u kvaru.
Kad je sljedeći let?
Sljedeći je let za LaGuardiju za pet sati.
- Ne. - U 19.25.
Stižete u New York u 22.55.
Idemo na taj let, sve ću platiti.
Zbilja mi je žao. Pisalo je da nam treba 12 minuta.
Ne znam što se dogodilo.
Sranje.
Nećakinja ti večeras ima recital, zar ne?
Da.
Zbilja mi je žao.
Da sam bar znao da i ovdje imaju Tickler's.
Ne sjedimo skupa, ali prepuštam ti sjedalo uz prozor.
Super.
Oprostite, gospodine.
Ovo je Rachel Tickler, vlasnica restorana Tickler's Barbecue.
Šef sam financija. Sutra imamo važan sastanak.
Biste li se zamijenili za mjesta da bismo razgovarali o poslu?
- Puno bi mi značilo. - Što se događa?
Zamijenio bih se za mjesta, razgovarao bih s prijateljicom.
Sjedim ondje uz prolaz.
- Naravno. - Hvala vam.
- Bok. - Bok.
I dalje se grozno osjećam zbog onog što se dogodilo
i htio sam ti kupiti dar u znak isprike.
Bilo je teško jer smo bili na aerodromu, ali mislim da sam našao nešto
što doista uspijeva
ovaj vrtlog emocija koje osjećam
pretvoriti u predmet.
Nadam se da će ti se svidjeti.
"Nashville je mrak."
Zbilja je mrak. Stvarno.
I ti si mrak. A ja nisam mrak zbog onog što sam učinio.
Ali...
Kad vidiš ovu majicu, nadam se da ćeš se sjetiti da je Nashville mrak
i svih trenutaka kad nam je bilo mrak
te zaboraviti kratke trenutke koji nisu bili mrak.
Majica je XXL, siguran sam da to nije tvoja veličina,
ali je 100 % pamučna.
Hvala. Super mi je.
Zauvijek ću je čuvati
i jedva čekam
da je iskoristim kao krpu za čišćenje raznih sranja.
To mi puno znači.
Ti si mrak.
Hvala ti najljepša. Zbilja sam se sjajno provela.
I ja.
Možda zvuči ludo jer smo cijelo vrijeme bili skupa
u posljednja 24 sata, plus onih sedam sati ljutnje,
ali jesi li gladna? Želiš li da odemo nešto pojesti?
Mogla bih nešto pojesti.
Ali veoma sam izbirljiva kad je riječ o umacima.
Čekaj.
Imaš li slučajno tri velike boce
Tickler'sova bijelog umaka?
Imao sam, ali popio sam ih sve u avionu kad si otišla na zahod.
Baš šteta. Bilo mi je drago. Bok.
Bok.
Čekaj, ostalo mi je nešto! Evo me.
Hoćemo li slijediti punašne ljude da nađemo dobar restoran?
Prijevod: Igor Opić